Die jaar 2011 was 'n gewone jaar wat volgens die Gregoriaanse kalender op 'n Saterdag begin het. Dit was die 11de jaar van die 21ste eeu n.C en die 2de jaar van die dekade 2010’s. Soos ander gewone jare het die jaar 12 maande, 52 weke en 365 dae gehad. Die Verenigde Nasies het 2011 verklaar as die Internasionale Jaar van Woude. 1 Januarie – Die Euro word ingestel in Estland. 1 Januarie – Die Amerikaanse dollar word ingelei in Bonaire, Saba en Sint Eustatius. 15 Februarie-20 Oktober – Die Libiese Burgeroorlog tussen rebelle van die Nasionale Oorgangsraad en die Libiese regering van Moeammar al-Ghaddafi‎, wat met 'n oorwinning vir die Nasionale Oorgangsraad eindig. 11 Maart – ’n Verwoestende 9.0 aardbewing skud Japan en veroorsaak ’n tsoenami met meer as 15 700 sterftes. 20 Maart – Parlementsverkiesings in Finland. 19 Februarie–2 April – Die 10de Krieketwêreldbeker word in Indië, Sri Lanka en Bangladesj aangebied en deur Indië gewen. 29 April – Die bruilof van die Britse Prins William met die Engelse Kate Middleton. 30 April – Saturnus in opposisie.